Τα παιδιά των ανθρώπων

Τα παιδιά των ανθρώπων είναι Αγγλοαμερικανική δραματική, θρίλερ και φαντασίας κινηματογραφική ταινία του Αλφόνσο Κουαρόν, παραγωγής 2006. Βασίζεται στο ομώνυμο μυθιστόρημα της Φ. Ντ Τζέιμς, που κυκλοφόρησε το 1992. Η υπόθεση τοποθετείται στο 2027, ενώ η γονιμότητα των ανθρώπων έχει σταματήσει εδώ και δύο δεκαετίες. Πρωταγωνιστής της ταινίας είναι ο Κλάιβ Όουεν.

 Πλοκή 
Το 2027 ο κόσμος έχει κατρακυλήσει στην αναρχία, καθώς η γονιμότητα των ανθρώπων έχει φτάσει σε μηδενικά επίπεδα από έναν ιό και αυτό έχει δημιουργήσει τεράστια προβλήματα στην παγκόσμια ισορροπία. Ο νεαρότερος άνθρωπος του πλανήτη, πέφτει θύμα δολοφονίας στα 18 του χρόνια και η ανθρωπότητα αντιμετωπίζει προοπτική σταδιακής εξαφάνισης.

Η συνολική ανθρώπινη στειρότητα έχει οδηγήσει σε πολέμους και παγκόσμια ύφεση, ωθώντας τον πολιτισμό στο χείλος της κατάρρευσης, καθώς η ανθρωπότητα αντιμετωπίζει εξαφάνιση. Το Ηνωμένο Βασίλειο έχει μετατραπεί σε ένα ολοκληρωτικό αστυνομικό κράτος, στο οποίο οι πρόσφυγες συλλαμβάνονται και είτε φυλακίζονται, απελαύνονται ή εκτελούνται σε στρατόπεδα συγκέντρωσης.

Με φόντο ένα Λονδίνο που σπαράσσεται από τη βία, την εγκληματικότητα και τον πόλεμο αντιμαχόμενων εθνικιστικών φατριών, ένας απογοητευμένος πρώην ακτιβιστής, που έχει γίνει γραφειοκράτης, αναγκάζεται να αντιμετωπίσει τους δαίμονές του. Συγκεκριμένα, θ’ αναλάβει το δύσκολο έργο της μεταφοράς και προστασίας της τελευταίας εγκύου γυναίκας σ’ ένα καταφύγιο στη θάλασσα, όπου επιστήμονες θα προσπαθήσουν να βρουν τη λύση για τη σωτηρία της ανθρωπότητας.

 Ηθοποιοί 

 Κλάιβ Όουεν ως Θίο Φάρον
 Τζούλιαν Μουρ ως Τζούλιαν Τέιλορ
 Κλερ-Χόουπ Ασάϊτι ως Κι
 Μάικλ Κέιν ως Τζάσπερ Πάλμερ
 Τσιούετελ Έτζιοφορ ως Λουκ
 Τσάρλι Χάναμ ως Πάτρικ
 Παμ Φέρις ως Μίριαμ
 Ντάνι Χιούστον ως Νίγκελ
 Πίτερ Μούλαν ως Σιντ
 Οάνα Πέλεα ως Μαρίκα
 Πολ Σάρμα ως Ίαν
 Τζάκεν Κόμαν ως Τόμαζ
 Εντ Γουέστγουικ ως Άλεξ
 Τεμίνα Σάνι ως Ζάρα
 Άντριου Μπρουκ, στρατιώτης 
 Μίριαμ Κάρλιν, φυλακισμένη γερμανική γιαγιά
 Τζόντι Χαλς, μετανάστης αστυνομικός
 Τζέιμς Φίντι, στρατιώτης

 Βραβεία και απονομές 

Η ταινία πέτυχε συνολικά 57 υποψηφιότητες για διάφορα βραβεία, μεταξύ των οποίων για 3 Όσκαρ (φωτογραφίας, μοντάζ, διασκευασμένου σεναρίου). Επίσης, Έχει αποσπάσει 36 βραβεία, μεταξύ των οποίων το βραβείο φωτογραφίας στο 63ο Φεστιβάλ Βενετίας το 2006 και το 2007 βραβείο BAFTA στην κατηγορία καλύτερης φωτογραφίας. 

 Παραπομπές 

 Εξωτερικοί σύνδεσμοι 





 Επίσημη Ιστοσελίδα

Κατηγορία:Ταινίες του 2006
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2000
Κατηγορία:Βρετανικές ταινίες της δεκαετίας 2000
Κατηγορία:Περιπέτεια επιστημονικής φαντασίας (ταινίες)
Κατηγορία:Δυστοπικές ταινίες
Κατηγορία:Ταινίες με θέμα τη μετανάστευση
Κατηγορία:Ταινίες βασισμένες σε βρετανικά μυθιστορήματα
Κατηγορία:Γερμανόφωνες ταινίες
Κατηγορία:Ιταλόφωνες ταινίες
Κατηγορία:Μετα-αποκαλυπτικές ταινίες
Κατηγορία:Ρουμανόφωνες ταινίες
Κατηγορία:Ισπανόφωνες ταινίες
Κατηγορία:Ταινίες παραγωγής Universal Pictures
Κατηγορία:Αμερικανικές θρίλερ ταινίες επιστημονικής φαντασίας
Κατηγορία:Βρετανικές θρίλερ ταινίες
Κατηγορία:Βρετανικές ταινίες επιστημονικής φαντασίας
Κατηγορία:Ταινίες σε σκηνοθεσία Αλφόνσο Κουαρόν
Κατηγορία:Ταινίες τοποθετημένες στο Λονδίνο